Bwyd, Cymru Enwi, cymhwyso, cychwyn a dehongli 1 1 Enw’r Rheoliadau hyn yw Rheoliadau Bwyd ar gyfer Grwpiau Penodol (Gofynion o ran Gwybodaeth a Chyfansoddiad) (Diwygio) (Cymru) 2019. 2 Mae’r Rheoliadau hyn yn gymwys o ran Cymru. 3 Daw’r Rheoliadau hyn i rym ar 22 Chwefror 2019. 4 Yn y Rheoliadau hyn— ystyr “Rheoliadau 2000” (“ the 2000 Regulations ”) yw Rheoliadau Bwyd Meddygol (Cymru) 2000 ; ystyr “Rheoliadau 2016” (“ the 2016 Regulations ”) yw Rheoliadau Bwyd ar gyfer Grwpiau Penodol (Gofynion o ran Gwybodaeth a Chyfansoddiad) (Cymru) 2016 . Diwygio rheoliad 2 o Reoliadau 2000 2 . . . . . . . . . . . . . . . . . . . . . . . . . . . . . . . . Diwygio Rheoliadau 2016 3 1 Mae Rheoliadau 2016 wedi eu diwygio fel a ganlyn. 2 Yn rheoliad 2 (dehongli)— a ym mharagraff (1)— i yn y lle priodol mewnosoder— ystyr “baban” (“ infant ”) yw plentyn o dan 12 mis oed; ; mae i “bwyd at ddibenion meddygol arbennig” yr un ystyr yn y Rheoliadau hyn â “food for special medical purposes” yn Rheoliad yr UE ; ; ystyr “y Rheoliad Dirprwyedig” (“ the Delegated Regulation ”) yw Rheoliad Dirprwyedig y Comisiwn (EU) 2016/128 fel y’i diwygir o bryd i’w gilydd syʼn ychwanegu at Reoliad (EU) Rhif 609/2013 Senedd Ewrop aʼr Cyngor ynghylch y gofynion penodol o ran cyfansoddiad a gwybodaeth ar gyfer bwyd at ddibenion meddygol arbennig ; ; a ii yn y diffiniad o “gofyniad UE penodedig”, ar ôl “Rheoliad yr UE” mewnosoder “neuʼr Rheoliad Dirprwyedig”; a b ar ôl paragraff (4) mewnosoder— 5 Mae unrhyw gyfeiriad at ddarpariaeth yn y Rheoliad Dirprwyedig sydd wedi ei chynnwys yn y tabl yn Atodlen 1 yn gyfeiriad at y ddarpariaeth honno fel y’i diwygir o bryd i’w gilydd. 6 Nid yw unrhyw gyfeiriad at y Rheoliad Dirprwyedig yn gyfeiriad at y Rheoliad Dirprwyedig ond i’r graddau y mae’n gymwys i fwyd at ddibenion meddygol arbennig ac eithrio’r bwyd hwnnw a ddatblygir i fodloni gofynion maethol babanod. 3 Ar ôl rheoliad 6 (diwygiadau i offerynnau statudol) mewnosoder— Trefniadau trosiannol 7 Caniateir i fwyd at ddibenion meddygol arbennig, ac eithrio’r bwyd hwnnw a ddatblygir i fodloni gofynion maethol babanod, nad yw’n cydymffurfio â darpariaethau penodedig y Rheoliad Dirprwyedig, barhau i gael ei farchnata nes i’r stociau o’r bwyd hwnnw gael eu disbyddu ar yr amod— a ei fod yn cydymffurfio â darpariaethau penodedig Rheoliad yr UE; b iddo gael ei roi ar y farchnad neu ei labelu cyn 22 Chwefror 2019; ac c bod gofynion rheoliad 3(1) a (2) o Reoliadau Bwyd Meddygol (Cymru) 2000 wedi eu bodloni. Diwygio Atodlen 1 i Reoliadau 2016 4 Yn lleʼr Tabl yn Atodlen 1 i Reoliadau 2016 rhodder— Colofn 1 Colofn 2 Darpariaeth benodedig yn Rheoliad yr UE Y darpariaethau sydd i gael eu darllen gydaʼr ddarpariaeth benodedig yn Rheoliad yr UE Erthygl 4(2) (gofyniad i fwyd perthnasol gael ei ragbecynnu) Erthyglau 1(1) a 4(1) Erthygl 9(1) (gofyniad i gyfansoddiad bwyd fod yn briodol ac yn addas o ran maeth) Erthyglau 1(1), 4(1) a 9(3) Erthygl 9(2) (gwahardd sylweddau mewn meintiau peryglus) Erthyglau 1(1) a 4(1) Erthygl 9(5) (gofynion o ran labelu, cyflwyno a hysbysebu bwyd perthnasol) Erthyglau 1(1), 4(1) a 9(6) Erthygl 10 (gofynion ychwanegol ar gyfer fformiwla fabanod a fformiwla ddilynol) Erthygl 4(1) Erthygl 15(1) (rhestr yr Undeb) Erthyglau 1(1)(c), 4(1) aʼr Atodiad iʼr graddau y maeʼn gymwys i fwyd at ddibenion meddygol arbennig Darpariaeth benodedig yn y Rheoliad Dirprwyedig Y darpariaethau sydd i gael eu darllen gydaʼr ddarpariaeth benodedig yn y Rheoliad Dirprwyedig Erthygl 2(2) (gofyniad i fformiwleiddiad bwyd fod yn seiliedig ar egwyddorion meddygol a maethol cadarn) Erthygl 1 Ail is-baragraff Erthygl 2(3) (bwyd i gydymffurfio â’r gofynion o ran cyfansoddiad yn Rhan B o Atodiad 1) Erthyglau 1, 2(4) a Rhan B o Atodiad 1 Erthygl 3(2) (gofyniad syʼn ymwneud â lefelau gweddillion) iʼr graddau y maeʼn gymwys i blant ifanc yn hytrach na babanod Erthyglau 1 a 3(1), (3) a (5) ac Atodiad 2 Erthygl 3(4) (gwahardd defnyddio cynhyrchion diogelu planhigion) iʼr graddau y maeʼn gymwys i blant ifanc yn hytrach na babanod Erthyglau 1 a 3(1) a (5) ac Atodiad 3 Erthygl 5(2) (gofynion penodol o ran gwybodaeth am fwyd) Erthyglau 1 a 5(1) a (3) Erthygl 6 (gofynion penodol o ran y datganiad ynglŷn â maethiad) Erthygl 1 a Rhan B o Atodiad 1 Erthygl 7 (honiadau am faethiad ac iechyd) Erthygl 1 Erthygl 9 (gofyniad hysbysu) Erthygl 1 Vaughan Gething Y Gweinidog Iechyd a Gwasanaethau Cymdeithasol, un o Weinidogion Cymru 17 Ionawr 2019